ΓΡΑΠΤΗ ΕΡΩΤΗΣΗ P-3038/00

υποβολή: Lus Queir (UEN) προς την Επιτροπή

(20 Σεπτεμβρίου 2000)

Θέμα: Υπερβάλλουσα γαλακτοκομική παραγωγή στην Ευρωπαϊκή Κοινότητα

Σύμφωνα με τις διαθέσιμες πληροφορίες, η γαλακτοκομική παραγωγή στην Ευρωπαϊκή Κοινότητα σημείωσε έντονη αύξηση κατά την τελευταία εμπορική περίοδο (1999/2000).

Η αύξηση αυτή στην παραγωγή γάλακτος οφείλεται στο γεγονός ότι δώδεκα από τα δεκαπέντε κράτη μέληπερέβησαν τις αντίστοιχες εθνικές γαλακτοκομικές ποσοστώσεις τους.

Βεβαίως, η αύξηση της παραγωγής εξηγείται και από ορισμένους λόγους που συνδέονται με την εξέλιξη της κατανάλωσης γαλακτοκομικών προϊόντων και την αύξηση της παραγωγικότητας στον τομέα.

Ερωτάται η Επιτροπή εάν προτίθεται να διαπραγματευτεί με τις οικείες χώρες μια συνολική λύση, η οποία θα προβλέπει και αυξήσεις στην παραγωγή κατά τις προσεχείς εμπορικές περιόδους, ή εάν σκοπεύει να επιβάλει ποινές στους παραγωγούς.

Σε ό,τι αφορά πιο συγκεκριμένα την Πορτογαλία, προειδοποιείται η Επιτροπή ότι ενδεχόμενες ποινές θα θίξουν αποκλειστικά τους παραγωγούς μιας εξαιρετικά απομακρυσμένης περιφέρειας, των Αζορών, με βαρύτατες επιπτώσεις σε κοινωνικό επίπεδο και στην οικονομία της, και τούτο λόγω του αυξημένου αριθμού παραγωγών και της μεγάλης σημασίας που έχει στη συλλογική ζωή των κατοίκων των Αζορών η παραγωγή γάλακτος και παραγώγων προϊόντων.

Σημειώνεται επίσης ότι οι Αζόρες, όπως και οιπόλοιπες εξαιρετικά απομακρυσμένες περιφέρειες, καλύπτονται από τις διατάξεις του άρθρου 299 (πρώην 227) της ΣΕΚ, το οποίο προβλέπει ότι το Συμβούλιο, κατόπιν προτάσεως της Επιτροπής και ύστερα από διαβούλευση με το Ευρωπαϊκό Κοινοβούλιο, μπορεί να εγκρίνει ειδικά μέτρα που θα λαμβάνουνπόψη την κοινωνική και οικονομική κατάσταση των περιφερειών αυτών, οι οποίες ορίζονται βάσει της απόστασής τους ή του νησιωτικού τους χαρακτήρα.

Απάντηση του κου Fischler εξ ονόματος της Επιτροπής

(27 Οκτωβρίου 2000)

Σύμφωνα με τις πληροφορίες που λήφθηκαν μέχρι σήμερα από τα κράτη μέλη, η παραγωγή γάλακτος κατά τη διάρκεια της περιόδου 1999-2000 είναι ελαφρώς χαμηλότερη από εκείνη της περιόδου 1998/1999, αλλά 12 κράτη μέλη από τα 15 πρέπει να έχουνπερβεί τις ποσότητες αναφοράς τους. Η πληροφορία αυτή είναι η μόνη επίσημη παρά το γεγονός ότι, σύμφωνα με τις στατιστικές αναλύσεις της Επιτροπής, η πραγματική παραγωγή και ηπέρβαση είναι λίγο μεγαλύτερες απ’ ό,τι φαίνεται από τα προσωρινά δεδομένα.

Σύμφωνα με τον κανονισμό (ΕΟΚ) αριθ. 3950/92 του Συμβουλίου για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων(1), οφείλεται αυτομάτως συμπληρωματική εισφορά από όλους τους παραγωγούς πουπερβαίνουν τις ποσοστώσεις τους, εφόσον οι παραδόσεις ενός συγκεκριμένου έτουςπερβαίνουν τις εθνικές ποσότητες αναγωγής (ποσοστώσεις). Εντούτοις, η αναδιανομή σε άλλους παραγωγούς ποσοστώσεων που δεν χρησιμοποιήθηκαν είναι δυνατή και λαμβάνονταιπόψη ως μείωση της ατομικήςπέρβασης.

Το Συμβούλιο θέσπισε τις ποσοστώσεις αυτές το 1984 και τις προσάρμοσε για τελευταία φορά στο πρόγραμμα δράσης 2000, μέχρι το 2008, προκειμένου να επαναφέρει και κατόπιν να διατηρήσει τις κοινοτικές παραδόσεις γάλακτος σε επίπεδο που να πλησιάζει την κανονική χρήση. Η Επιτροπή δεν έχει την εξουσία να παρεκκλίνει από την ισχύουσα συμπληρωματική εισφορά και δεν έχει την πρόθεση να προτείνει στο Συμβούλιο ούτε κυρώσεις πέραν της εισφοράς ούτε προσαρμογή των ποσοστώσεων στον όγκο της διαπιστωθείσας παραγωγής.

Όσον αφορά την Πορτογαλία, η Επιτροπή πιστεύει ότι το γεγονός ότι εμφανίστηκε στη χώρα αυτή ένα σημαντικό πλεόνασμα και ότι η εισφορά βαρύνει κυρίως τους παραγωγούς των Αζορών προκύπτει ουσιαστικά από μια σώρευση λαθών στο επίπεδο της εθνικής και περιφερειακής διοίκησης καθώς και των επιχειρηματιών, οι οποίοι δεν ανέλυσαν εγκαίρως τη συνεχή αύξηση της πορτογαλικής παραγωγής ούτε έθεσαν σε εφαρμογή ένα σύστημα που να εξασφαλίζει την ομοιόμορφη αναδιανομή των μη χρησιμοποιηθεισών ατομικών ποσοστώσεων.

Διεξάγονται συζητήσεις μεταξύ των πορτογαλικών αρχών και της Επιτροπής μεταξύ άλλων στο πλαίσιο του άρθρου 299 § 2 (πρώην άρθρο 227) της συνθήκης ΕΚ, οι οποίες, ωστόσο, δεν έχουν καταλήξει σε αποτέλεσμα.

(1) ΕΕ L 405 της 31.12.1992.